Държавен вестник, бр. 36, 2025 г., стр. 124

СТР.  124	
Д Ъ Р Ж А В Е Н  В Е С Т Н И К 	
БРОЙ  36
МИ, определени в Спецификацията, утвърдена 
с Решение № РД-НС-04-83 от 29.07.2024 г. на 
Надзорния съвет на НЗОК (Спецификацията), 
съгласно данните за одобрените за заплащане 
МИ, предоставени от електронната система 
на НЗОК „HOSP_CPW“.
4. Механизмът се реализира в етапа на 
заплащането на отчетените и одобрени за 
заплащане МИ от лечебните заведения за 
болнична помощ и се изразява в намаляване 
на стойността, която НЗОК заплаща за посо­
чените МИ.
5. Настоящата Методика се утвърждава 
на основание т. III.5 от Механизма за 2025 г.
II. Договорно начало
1. Механизмът и Методиката по прилагането 
му са неразделна част от договорите за 2025 г., 
които са сключени между НЗОК и търговците 
на едро, доставчици на медицински изделия. 
Тези договори са със срок на действие, който 
съвпада с действието на Списъка по чл. 13, 
ал. 2, т. 2, буква „б“ от Наредба № 10 от 2009 г. 
за условията, реда, механизма и критериите за 
заплащане от Националната здравноосигурител­
на каса на лекарствени продукти, медицински 
изделия и на диетични храни за специални ме­
дицински цели и на помощни средства, приспо­
собления, съоръжения и медицински изделия за 
хората с увреждания, договаряне на отстъпки 
и възстановяване на превишените средства при 
прилагане на механизъм, гарантиращ предви­
димост и устойчивост на бюджета на НЗОК 
(Списъка).
2. Намалената стойност, която се заплаща 
на търговците на едро по реда на Механизма 
и настоящата Методика, няма обвързващо 
действие за търговците при бъдещите догова­
ряния с НЗОК и е с времеви обхват за периода 
на действие на Списъка.
3. Методиката е разчетена за период от 
12 месеца. При удължаване срока на действие 
на списъка обемите на съответните групи/
подгрупи МИ ще бъдат увеличени пропор­
ционално.
III. Алгоритъм за прилагане на Методиката
1. Методиката по прилагане на Механизма е 
приложима за периода на действие на Списъка 
за 2025 г., изготвен въз основа на Специфи­
кацията, утвърдена с Решение № РД-НС-04-83 
от 29.07.2024 г.
2. Методиката започва да се прилага при 
надвишаване на утвърдените обеми за съот­
ветната група/подгрупа МИ, определени в 
Спецификацията, съгласно данните за одоб­
рените за заплащане МИ, предоставени от 
електронната система на НЗОК „HOSP_CPW“.
3. Механизмът се реализира в етапа на 
заплащането на отчетените и одобрени за 
заплащане МИ от лечебните заведения за 
болнична медицинска помощ и се изразява 
в намаляване на стойността, която НЗОК 
заплаща за посочените медицински изделия.
4. Заплащането на отчетените и одобрени 
за заплащане медицински изделия съобразно 
утвърдения обем на медицинските изделия за 
съответната група/подгрупа по Спецификаци­
ята се извършва ежемесечно по следния начин:
4.1. До достигане на 100 % от утвърдения 
обем МИ за съответната група/подгрупа, 
определен в Спецификацията, медицинските 
изделия се заплащат по стойността, утвърдена 
от Надзорния съвет на НЗОК, въз основа на 
проведеното договаряне (утвърдената стой­
ност).
4.2. При достигане на обем в рамките на 
101 % – 110 % от утвърдения обем МИ за 
съответната група/подгрупа, определен в Спе­
цификацията, стойността на МИ, заплащана 
от НЗОК, се редуцира с 10 % от утвърдената 
стойност.
4.3. При достигане на обем в рамките на 
111 % – 120 % от утвърдения обем МИ за 
съответната група/подгрупа, определен в Спе­
цификацията, стойността на МИ, заплащана 
от НЗОК, се редуцира с 20 % от утвърдената 
стойност.
4.4. При достигане на обем над 121 % от 
утвърдения обем МИ за съответната група/
подгрупа, определен в Спецификацията, стой­
ността на МИ, заплащана от НЗОК, се редуцира 
с 30 % от утвърдената стойност.
5. Методиката започва да се прилага в месе­
ца, в който са генерирани данни от електронната 
система на НЗОК „HOSP_CPW“ за надвиша­
ване на утвърдения обем МИ за съответната 
група/подгрупа, определен в Спецификацията.
6. За МИ, вложени по време на действие на 
Списъка, които са одобрени за заплащане след 
изтичане срока на действието му, се прилага 
Методиката, действаща към последния месец 
от действието на Списъка.
7. При генерирани данни за надвишаване 
на утвърдения обем МИ за съответната група/
подгрупа, определен в Спецификацията, се 
задейства алгоритъм, чрез който електронната 
система на НЗОК „HOSP_CPW“:
7.1. изчислява броя МИ, надвишили утвър­
дения обем по Спецификация за съответната 
група/подгрупа през отчетния месец;
7.2. изчислява общата сума, с която се ре­
дуцира стойността на съответния брой МИ, 
надвишили утвърдения обем за група/подгрупа 
в Спецификацията, съгласно условията, посо­
чени в т. III.4.